
Παρασκευή, 06 Νοεμβρίου 2026

ΔΕΛΤΙΟ ΤΥΠΟΥ
Συνέχεια ενημέρωσης αναφορικά με ευρεία επιχείρηση έρευνας και διάσωσης στη θαλάσσια περιοχή βόρεια της Σάμου - Συνέχεια ενημέρωσης αναφορικά με τον εντοπισμό και διάσωση 57,59 και 62 αλλοδαπών στην Ιεράπετρα – Εντοπισμός και διάσωση 41 αλλοδαπών και σύλληψη του αλλοδαπού διακινητή τους στην Αγία Γαλήνη - Απαγόρευση απόπλου Ε/Γ – Υ/Γ πλοίου στον Πειραιά - Αλιευτικοί έλεγχοι στην Κέρκυρα
Συνέχεια ενημέρωσης:
Αναφορικά με τον εντοπισμό σορού άνδρα, αγνώστων λοιπών στοιχείων, στη θαλάσσια περιοχή 3,7 ν.μ. βόρεια της Σάμου, κατόπιν αναγνώρισης από οικείους του, διαπιστώθηκε ότι πρόκειται για 22χρονο αλλοδαπό (υπήκοος Ιράκ), ο οποίος αγνοούταν από τις πρωινές ώρες την 19.10.26. 
*****
Συνέχεια ενημέρωσης: 
Συνέχεια ενημέρωσης αναφορικά με τον εντοπισμό 57 εκ των 112 αλλοδαπών στη ν. Χρυσή Ιεράπετρας τις πρωινές ώρες την 02.11.2026, συνελήφθη ένας 16χρονος αλλοδαπός (υπήκοος Νοτίου Σουδάν), εξ’ αυτών, για παράβαση του Ν. 3386/2005 «Παράνομη είσοδος στη χώρα», του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους επιβαίνοντες της λέμβου ως ο διακινητής τους. Σύμφωνα με τους ανωτέρω, εκκίνησαν από τις ακτές της Λιβύης με προορισμό την Ελλάδα.
Συνέχεια ενημέρωσης:
Αναφορικά με τον εντοπισμό και διάσωση 59 αλλοδαπών στη θαλάσσια περιοχή 42 ν.μ. νοτιοανατολικά της Ιεράπετρας, τις απογευματινές ώρες της 01.11.2026, συνελήφθη ένας 27χρονος αλλοδαπός (υπήκοος Νοτίου Σουδάν) εξ’ αυτών, για παράβαση του Ν. 3386/2005 «Παράνομη είσοδος στη χώρα», του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους επιβαίνοντες της λέμβου ως ο διακινητής που τους μετέφερε από τις ακτές της Λιβύης στην Ελλάδα. 
Συνέχεια ενημέρωσης:
Αναφορικά με τον εντοπισμό και διάσωση 62 αλλοδαπών στη θαλάσσια περιοχή 41 ν.μ. νοτιοανατολικά της Ιεράπετρας, τις βραδινές ώρες της 01.11.2026, συνελήφθη ένας 63χρονος αλλοδαπός (υπήκοος Αιγύπτου) εξ’ αυτών, για παράβαση του Ν. 3386/2005 «Παράνομη είσοδος στη χώρα», του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους επιβαίνοντες της λέμβου ως ο διακινητής που τους μετέφερε από τις ακτές της Λιβύης στην Ελλάδα. 

*****

Τις πρώτες πρωινές ώρες σήμερα, ενημερώθηκαν οι Λιμενικές Αρχές των Καλών Λιμένων, της Αγίας Γαλήνης και του Κόκκινου Πύργου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για μια λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 60 ν.μ. νότια της Αγίας Γαλήνης. Οι 41 αλλοδαποί (37 άνδρες, 3 γυναίκες και 1 ανήλικος) περισυλλέχθηκαν από το παραπλέον δεξαμενόπλοιο (Δ/Ξ) «ARISTEA», σημαίας Μάλτας και στη συνέχεια μετεπιβιβάστηκαν σε ένα Ναυαγοσωστικό (Ν/Γ) σκάφος Λ.Σ.-ΕΛ.ΑΚΤ. και μεταφέρθηκαν στο λιμάνι της Αγίας Γαλήνης. Ακολούθως, οδηγήθηκαν σε χώρο φιλοξενίας στο Ρέθυμνο, συνοδεία στελεχών Λ.Σ.-ΕΛ.ΑΚΤ. Από το Λιμεναρχείο Ρεθύμνου που διενεργεί την προανάκριση, συνελήφθη ένας 15χρονος αλλοδαπός (υπήκοος Σουδάν), εξ’ αυτών, για παράβαση του Ν. 3386/2005 «Παράνομη είσοδος στη χώρα», του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους επιβαίνοντες της λέμβου ως ο διακινητής τους. Σύμφωνα με τους ανωτέρω, εκκίνησαν τις πρωινές ώρες της 03.11.2026 από το Τομπρούκ της Λιβύης, καταβάλλοντας χρηματικά ποσά από 1.500 έως 2.500 δολάρια ΗΠΑ για τη μεταφορά τους στην Ελλάδα.
*****

Τις πρωινές ώρες σήμερα, ενημερώθηκε η Λιμενική Αρχή του Πειραιά από τον Πλοίαρχο του επιβατηγού-υδροπτερύγου (Ε/Γ-Υ/Γ) «ΦΛΑΙΝΓΚ ΝΤΟΛΦΙΝ ΑΘΗΝΑ» Ν.Π. 9824 ότι κατά την εκτέλεση προγραμματισμένου δρομολογίου από Αίγινα προς Πειραιά, παρουσιάστηκε βλάβη στην αριστερή κύρια μηχανή. Το πλοίο κατέπλευσε αυτοδύναμα στο λιμάνι του Πειραιά, όπου αποβίβασε με ασφάλεια 23 επιβάτες. Από το Α’ Λιμενικό Τμήμα Τζελέπη του Κεντρικού Λιμεναρχείου Πειραιά, απαγορεύτηκε ο απόπλους του πλοίου, μέχρι την προσκόμιση σχετικού βεβαιωτικού αξιοπλοΐας από τον νηογνώμονα που το παρακολουθεί.
*****


Στο πλαίσιο συστηματικών ελέγχων που διενεργήθηκαν από στελέχη του Γραφείου Αλιείας του Κεντρικού Λιμεναρχείου Κέρκυρας, εντοπίστηκε στη θαλάσσια περιοχή «ΑΛΥΚΕΣ» την 04.11.2026, ένα αλιευτικό (Α/Κ) σκάφος να διενεργεί αλιεία με το αλιευτικό εργαλείο «ΔΙΧΤΥ ΤΡΑΤΑΣ ΒΥΘΟΥ» (μηχανότρατα), μέρος του οποίου είχε μέγεθος ματιού μικρότερο του ελάχιστου επιτρεπόμενου. Επίσης, την 05.11.2026, εντοπίστηκε στη θαλάσσια περιοχή «ΆΓΙΟΣ ΣΤΕΦΑΝΟΣ ΑΥΛΙΩΤΩΝ», ένας ερασιτέχνης αλιέας να έχει αλιεύσει πλεονάζοντα και υπομεγέθη αλιεύματα της οικογένειας των ροφοειδών. 
Από το Κεντρικό Λιμεναρχείο Κέρκυρας επιβλήθηκαν οι προβλεπόμενες διοικητικές κυρώσεις, ενώ κατασχέθηκαν το αλιευτικό εργαλείο, καθώς και τα αλιεύματα, τα οποία διατέθηκαν σε φιλανθρωπικά ιδρύματα του νησιού.
Διαθέσιμο φωτογραφικό υλικό έχει αναρτηθεί στο www.hcg.gr 
ΕΛΛΗΝΙΚΗ ΔΗΜΟΚΡΑΤΙΑ

Τρίτη, 20 Οκτωβρίου 2026



ΔΕΛΤΙΟ ΤΥΠΟΥ



Συνέχεια ενημερώσεων αναφορικά με τον εντοπισμό 42 και 23 αλλοδαπών στους Καλούς Λιμένες – Εντοπισμός 48 αλλοδαπών στην Ιεράπετρα – Εντοπισμός 51 αλλοδαπών στην Ιεράπετρα – Εντοπισμός 67 αλλοδαπών στην Ιεράπετρα – Εντοπισμός και διάσωση 43 και 48 αλλοδαπών στο Ηράκλειο 

Συνέχεια ενημέρωσης:

Αναφορικά με τον εντοπισμό 42 αλλοδαπών, τις πρώτες πρωινές ώρες χθες, πλησίον του αλιευτικού καταφυγίου της «ΛΟΥΤΡΑΣ» Δήμου Γόρτυνας, συνελήφθη ένας 20χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας χρηματικά ποσά μεταξύ των 12.000 και 14.000 δηναρίων Λιβύης για τη μεταφορά τους στην Ελλάδα. 



*****



Συνέχεια ενημέρωσης:

Αναφορικά με τον εντοπισμό 23 αλλοδαπών, τις πρωινές ώρες χθες, στην παραλία «ΚΡΙΓΟΙ» πλησίον του οικισμού «ΠΛΑΤΙΑ ΠΕΡΑΜΑΤΑ» του Δήμου Φαιστού, συνελήφθη ένας 16χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας το χρηματικό ποσό των 14.000 δηναρίων Λιβύης για τη μεταφορά τους στην Ελλάδα. 



*****


	Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 48 αλλοδαπούς (47 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.



*****

Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 51 αλλοδαπούς (50 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.



*****



Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στην παραλία «ΑΓΙΑ ΦΩΤΙΑ» Φέρμων Ιεράπετρας. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 67 αλλοδαπούς (άντρες). Προανάκριση διενεργείται από το Λιμεναρχείο Ιεράπετρας.



*****



Τις πρωινές ώρες χθες, ενημερώθηκε ο Λιμενικός Σταθμός Καλών Λιμένων, για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή του ακρωτηρίου «ΤΡΑΧΗΛΙ» πλησίον του όρμου Μάρτσαλος του δήμου Φαιστού. Άμεσα στην περιοχή μετέβησαν ένα Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ) και το αλιευτικό σκάφος (Α/Κ) «ΝΙΚΟΣ-ΓΙΩΡΓΟΣ» Ν.Η. 402, όπου εντόπισαν 43 αλλοδαπούς (40 άντρες, 1 γυναίκα και 2 ανηλίκους) οι οποίοι περισυλλέχθηκαν και επιβιβάστηκαν στο Ν/Γ, με τη συνδρομή του Α/Κ και μεταφέρθηκαν με ασφάλεια στο λιμάνι των Καλών Λιμένων. Παράλληλα, εντοπίστηκε από το Ν/Γ έτερη λέμβος με 48 αλλοδαπούς επιβαίνοντες στη θαλάσσια περιοχή ανατολικά της νησίδας Αγίου Παύλου, η οποία, με τη συνοδεία του Ν/Γ κατέπλευσε στους Καλούς Λιμένες. Μία εκ των 43 προαναφερθέντων αλλοδαπών, διακομίστηκε στο Γενικό Νοσοκομείο Ηρακλείου «ΒΕΝΙΖΕΛΕΙΟ» λόγω πιθανής έναρξης τοκετού, ενώ όλοι οι υπόλοιποι διασωθέντες μεταφέρθηκαν με λεωφορείο στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

